તેનો અર્થ નિષ્ણાતો એ કાઢી રહ્યા છે કે કિમ પોતાના દેશમાં વધારે મોકળાશથી ચર્ચા કરી શકાય તેમ ઇચ્છે છે. તેમણે એવો ઉલ્લેખ પણ કર્યો કે કેટલાક લોકો નાસીને બીજા દેશમાં ગયા છે તેનું અમને દુઃખ છે. આ વધુ એક એવી કબૂલાત છે, જે નિરીક્ષકોને ચોંકાવનારી લાગી છે. કિમે પોતાના હરીફોને ક્રૂરતાથી રહેંસી નાખ્યા છે, પણ તે પછી હવે લાંબો સમય શાસન ચલાવવું હોય તો તેમણે પરિવર્તન આવી રહ્યું છે તેવું દેખાડવા માટે ઉદારવાદી ચહેરો આગળ કરવો પડે તેમ છે.